Jens Henrik Tönjum er også i næste sæson en del af Frederikshavn White Hawks.

Han kom egentlig til klubben som et lidt ubeskrevet blad, og han har kæmpet for at vise sit værd. Men han har bevist, at han hører til i den danske Metal Liga. Frederikshavn White Hawks har derfor forlænget med den 21-årige Jens Henrik Tönjum. - Han er en af de hurtigste på skøjter herhjemme, og byggede mere og mere på sit spil, som sæsonen skred frem, skriver Elite Nord Frederikshavn i en pressemeddelelse. De tror på, at der er masser af udviklingspotentiale i den norske forward. - Vi er sikre på, at han allerede til næste sæson bliver en spiller, der kommer ind og tager endnu mere ansvar på holdet, skriver Elite Nord Frederikshavn.